Diari Oficial de la Generalitat Valenciana


Sumari del DOGV 8653, del 09-10-2019 (2019/9621)

DECRET 225/2019, de 7 d'octubre, del Consell, de concessió de la Distinció de la Generalitat al Mèrit Científic a María José Sanz Sánchez.
------------------------------------------------------------------------------------------------------------------------------------------

### Dades del document

Número de DOGV
:   8653

Data del DOGV
:   09-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9621


Data del document
:   07-10-2019

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 225/2019, de 7 d'octubre, del Consell, de concessió de la Distinció de la Generalitat al Mèrit Científic a María José Sanz Sánchez. [2019/9621]  
El Decret 152/2010, d'1 d'octubre, del Consell, va crear la Distinció de la Generalitat al Mèrit Científic, per a reconéixer la tasca, conducta i trajectòria de totes aquelles persones i entitats compromeses amb la investigació i la ciència a la Comunitat Valenciana.  
María José Sanz Sánchez, nascuda a València en 1963, és una biòloga especialista en els efectes de la contaminació atmosfèrica sobre la vegetació, l'ecofisiologia, la dinàmica i química atmosfèrica, els cicles del nitrogen i del carboni, els gasos d'efecte d'hivernacle, i les bases científiques del canvi climàtic, així com les polítiques i mesures associades a aquest.  
Va obtindre la seua llicenciatura en Biologia per la Universitat de València en 1985, on es va doctorar l'any 1991, ampliant posteriorment els seus estudis als Estats Units.  
Entre 1992 i 2011 ha tingut una destacada col·laboració amb el Centre d'Estudis Ambientals del Mediterrani (CEAM), fundació pública de la Generalitat dedicada a la investigació, desenvolupament i innovació tecnològica per a la millora del medi ambient en l'àmbit mediterrani, on ha participat en el desenvolupament d'un centenar de projectes relacionats amb la contaminació atmosfèrica i el canvi climàtic.  
  
Entre 2001 i 2006 ha sigut membre de la delegació espanyola en el Panell Intergovernamental per al Canvi Climàtic (IPCC) i, com a integrant d'aquest, va rebre el Premi Nobel de la Pau en 2007. Des d'aquest any fins a 2011 ha col·laborat amb l'UNFCCC (United Nations Framework Convention on Climate Change), l'objectiu de la qual és aconseguir l'estabilització de les concentracions de gasos d'efecte d'hivernacle en l'atmosfera i reforçar la consciència cívica entorn d'aquesta qüestió, i entre els anys 2012 i 2015 ha sigut coordinadora del programa de reducció de les emissions derivada de la desforestació i degradació dels boscos (REDD+) de l'Organització de Nacions Unides per a l'Alimentació i l'Agricultura (FAO). Des de 2016 és directora científica del Centre Basc per al Canvi Climàtic (BC3).  
Autora de prop de 350 publicacions científiques, a més d'haver-hi exercit la docència en la Universitat de València, també ha col·laborat, en el marc de la seua especialitat científica, amb altres institucions com el Banc Mundial, la Comissió Europea, l'Agència de Protecció Ambiental dels Estats Units i el Ministeri de Ciència i Tecnologia.  
Per això, com a reconeixement de la seua àmplia trajectòria científica i investigadora, i per la seua contribució al coneixement, la comprensió i la lluita contra el canvi climàtic i la contaminació atmosfèrica, prèvia deliberació del Consell, en la reunió de 7 d'octubre de 2019,  
  
  
DECRETE  
  
Concedir la Distinció de la Generalitat al Mèrit Científic a María José Sanz Sánchez.  
  
València, 7 d'octubre de 2019  
  
El president de la Generalitat,  
XIMO PUIG I FERRER